CELEX: 52005XG1201(01)
Language: lt
Date: 2005-12-01
Title: Tarybos išvados dėl europos civilinės saugos pajėgumų tobulinimo

1.12.2005   
            
            
               LT
            
            
               Europos Sąjungos oficialusis leidinys
            
            
               C 304/1
            
         Tarybos išvados dėl europos civilinės saugos pajėgumų tobulinimo
   (2005/C 304/01)
   EUROPOS SĄJUNGOS TARYBA,
   
               1.
            
            
               ATSIŽVELGDAMA Į:
               
                           —
                        
                        
                           2005 m. sausio 7 d. Tarybos išvadas dėl žemės drebėjimo ir cunamių Indijos vandenyne (1);
                        
                     
                           —
                        
                        
                           2005 m. sausio 31 d. Europos Sąjungos veiksmų planą dėl žemės drebėjimo ir cunamių Indijos vandenyne (2);
                        
                     
                           —
                        
                        
                           2004 m. spalio 4 d. Tarybos išvadas dėl bendro civilinės saugos pajėgumo Europos Sąjungoje stiprinimo (3);
                        
                     
                           —
                        
                        
                           2004 m. lapkričio 25 d. Tarybos išvadas dėl teroro aktų prevencijos, pasirengimo jiems ir reagavimo į juos (4);
                        
                     
                           —
                        
                        
                           2005 m. balandžio 20 d. Komisijos komunikatą dėl Bendrijos civilinės saugos mechanizmo tobulinimo (5);
                        
                     
                           —
                        
                        
                           2005 m. balandžio 20 d. Komisijos komunikatą dėl ES atsako į nelaimes ir krizes trečiosiose šalyse stiprinimo (6);
                        
                     
                           —
                        
                        
                           2005 m. balandžio 20 d. generalinio sekretoriaus-vyriausiojo įgaliotinio pranešimą dėl tolesnių veiksmų, susijusių su ES veiksmų planu dėl žemės drebėjimo ir cunamių Indijos vandenyne (7);
                        
                     
                           —
                        
                        
                           Gegužės 20 d. pirmininkaujančios valstybės narės pranešimą dėl tolesnių veiksmų, susijusių su ES veiksmų planu dėl žemės drebėjimo ir cunamių Indijos vandenyne (8);
                        
                     
                           —
                        
                        
                           2005 m. birželio 16–17 d. Briuselio Europos Vadovų Tarybos pirmininkaujančios valstybės narės išvadas, kuriose pageidaujama 2005 m. antroje pusėje pirmiausia stiprinti civilinės saugos pajėgumus, visų pirma didinti medicinos išteklius, kuriuos būtų galima panaudoti įvykus biologinio teroro aktui, taip pat kurti greitojo reagavimo pajėgumus, grindžiamus valstybių narių civilinės saugos moduliais (9).
                        
                     
         
               2.
            
            
               ATSIŽVELGDAMA į tai, kad siūlomų patobulinimų ir ypač pasiūlymo, kuriuo įkuriama greitojo reagavimo ir pasirengimo didelio masto ekstremalioms situacijoms priemonės, finansiniai padariniai turi būti suderinti su 2007–2013 m. finansine programa ir atitikti subsidiarumo principą.
            
         
               3.
            
            
               DAR KARTĄ PATVIRTINA poreikį plėtoti „Europos Sąjungos greitojo reagavimo pajėgumus“ siekiant spręsti gaivalinių nelaimių ar žmogaus sukeltų katastrofų Sąjungoje arba už jos ribų problemas, remiantis nacionaliniais ištekliais ir dirbti kartu apmokytomis grupėmis.
            
         
               4.
            
            
               PALANKIAI VERTINA Komisijos komunikatą dėl Bendrijos civilinės saugos mechanizmo tobulinimo, kuriame išdėstyti artimiausi ir vidutinės trukmės laikotarpio pasiūlymai stiprinti europinį bendradarbiavimą civilinės saugos mechanizmo srityje.
            
         
               5.
            
            
               KVIEČIA Komisiją kartu su valstybėmis narėmis pagal savo kompetenciją tobulinti europinį bendradarbiavimą civilinės saugos srityje, įskaitant Bendrijos civilinės saugos mechanizmo stiprinimą, siekiant užtikrinti, kad Europos Sąjunga galėtų greitai ir veiksmingai teikti civilinės saugos pagalbą visų rūšių ekstremaliose situacijose Sąjungoje ir už jos ribų.
            
         
               6.
            
            
               PABRĖŽIA bendrą Jungtinių Tautų vaidmenį ir pareigas koordinuojant teikiamą tarptautinę civilinės saugos pagalbą trečiosiose šalyse. ES turėtų remti Jungtinių Tautų pajėgumus koordinuojant su civiline sauga susijusias internvencijas trečiosiose šalyse. Šiuo atveju Europos Sąjungos greitojo reagavimo pajėgumai turėtų prisidėti stiprinant JT gebėjimus greitai imtis veiksmų įvykus humanitarinėms nelaimėms.
            
         
               7.
            
            
               SKATINA Komisiją kartu su valstybėmis narėmis pagal savo kompetenciją toliau plėtoti modulinį metodą remiantis programa, kurioje nustatomi scenarijai, pajėgumų įvertinimas, veiklos planai, mokymas ir pratybos bei bendros rizikos įvertinimo metodikos atsižvelgiant į daugelį pavojų, apimančių gaivalines nelaimes ir žmogaus sukeltas katastrofas, įskaitant terorizmą. Ši programa turėtų skatinti veiksmus, remiantis subsidiarumo ir papildomumo principais bei veiklos vykdymo nacionaline atsakomybe principu. Nustatyti civilinės saugos moduliai yra vieni iš kelių svarbių ES greitojo reagavimo pajėgumų išteklių; jie galės veikti nepriklausomai ar bendradarbiaudami su kitais ES organais ar tarptautinėmis institucijomis arba joms remiant.
            
         
               8.
            
            
               PABRĖŽIA, kad sprendimų dėl ES reagavimo pajėgumų tobulinimo pagrindas yra įvertinimai, atlikti atsižvelgiant į rizikos įvertinimą, trūkumų analizę ir ekstremalių situacijų, mokymo ir pratybų metu įgytą patirtį.
            
         
               9.
            
            
               SKATINA Komisiją ir valstybes nares artimiausiu metu paspartinti darbą šiose prioritetinėse srityse:
               
                           a)
                        
                        
                           toliau vertinti civilinės saugos pajėgumus, kuriuos valstybės narės gali teikti viena kitai visų rūšių didelio masto nelaimių atveju;
                        
                     
                           b)
                        
                        
                           sukurti greitojo reagavimo pajėgumus, kurie būtų grindžiami valstybių narių civilinės saugos moduliais ir tuo tikslu parengti programą, paremtą subsidiarumo ir papildomumo principais, moduliai būtų nepriklausomi ir savarankiški padaliniai, veikiantys nacionaline atsakomybe, o pajėgumus būtų galima panaudoti atskirai arba kartu su kitais ištekliais;
                        
                     
                           c)
                        
                        
                           toliau plėtoti mokymo veiklą, pratybas ir apsikeitimą ekspertais siekiant skatinti darbą kartu ir sąveiką;
                        
                     
                           d)
                        
                        
                           ne vėliau kaip iki 2005 m. gruodžio 31 d. parengti nacionalinius skiriamuosius ženklus papildančius bendrus ES skiriamuosius ženklus vietoje intervenciją vykdančiam ir įvertinimą koordinuojančiam personalui;
                        
                     
                           e)
                        
                        
                           toliau vystyti civilinį ir karinį bendradarbiavimą su ES kariniu štabu, visų pirma su civiline-karine grupe;
                        
                     
                           f)
                        
                        
                           stiprinti poreikių vertinimą vietoje parengiant bendrą vertinimo metodiką, pagrįstą sutartais tarptautiniais metodais, jei tokie yra, ir stiprinant vertinimo gebėjimus;
                        
                     
                           g)
                        
                        
                           didinti gebėjimus palengvinti veiklos koordinavimą vietoje ir pagrindinėje būstinėje tiek Europos Sąjungoje, tiek su atitinkamomis tarptautinėmis organizacijomis;
                        
                     
                           h)
                        
                        
                           stiprinti mechanizmo ir išankstinio įspėjimo sistemų sąsają ES ir JT lygiu;
                        
                     
                           i)
                        
                        
                           toliau dirbti lengvinant civilinės saugos pagalbos transportavimą.
                        
                     
         
               10.
            
            
               PALANKIAI VERTINA Komisijos siūlymą sudaryti galimybes Europos konsulinėms įstaigoms bendradarbiaujant naudotis Stebėsenos ir informacijos centru (MIC), siekiant remti ES piliečius, kurie nukenčia nuo nelaimių trečiosiose šalyse.
            
         
               11.
            
            
               KVIEČIA Komisiją kuo greičiau pateikti išsamesnius pasiūlymus dėl prevencinių veiksmų stiprinimo, remiantis Civilinės saugos veiksmų programos (10), Hyogo 2005–2015 m. veiksmų programos (11) ir Europos Sąjungos veiksmų plano dėl žemės drebėjimo ir cunamių Indijos vandenyne (12), sąlygomis bei pasiūlymus dėl išankstinio įspėjimo sistemų tobulinimo, visų pirma sistemų, skirtų Viduržemio jūrai ir Atlanto vandenynui.
            
         
               12.
            
            
               KVIEČIA Komisiją atsižvelgiant į pirmiau išdėstytas išvadas kuo greičiau ir ne vėliau kaip iki 2005 m. spalio mėn. pateikti kitų teisės aktų dėl bendradarbiavimo civilinės saugos srityje, įskaitant Bendrijos mechanizmą, tobulinimo projektus.
            
         
               13.
            
            
               Iki 2005 m. pabaigos VĖL APSVARSTYS bendrą Europos Sąjungos greitojo reagavimo pajėgumų klausimą.
            
         
      (1)  5187/05.
   
      (2)  5788/05.
   
      (3)  11549/04.
   
      (4)  15232/04.
   
      (5)  8430/05 — KOM(2005) 137 galutinis.
   
      (6)  8382/05 — KOM(2005) 153 galutinis.
   
      (7)  8204/05.
   
      (8)  8961/1/05 REV 1.
   
      (9)  10255/05.
   
      (10)  1999 m. gruodžio 9 d. Tarybos sprendimas 1999/847/EB, sukuriantis Bendrijos veiklos programą civilinės saugos srityje (OL L 327, 1999 12 21, p. 53), iš dalies pakeistas 2004 m. gruodžio 20 d. Tarybos sprendimu 2005/12/EB (OL L 6, 2005 1 8, p. 7).
   
      (11)  Pasaulinėje nelaimių mažinimo konferencijoje 2005 m. sausio 22 d. priimta Rezoliucija dėl Hyogo veiksmų programos 2005–2015 m.: tautų ir bendruomenių atsparumo gaivalinėms nelaimėms stiprinimas (A.CONF. 206/6).
   
      (12)  5788/05.